Zoaz eta bizi zaitez (DBH3)\nHemen zaude:Hasiera / Zure ekarpena / Zoaz eta bizi zaitez (DBH3)\nurria 4, 2011 Idazlea: juaninazio 44 iruzkinak\nRadu Mihaileanu zuzendariaren “Zoaz eta bizi zaitez!” pelikula ikusi ondoren, idatz ezazu pelikula zer iruditu zaizun, zer gustatu zaizun gehien eta gutxien, zer ikasi duzun judaismoari buruz eta erlijioen arteko errespetua eta elkarrizketari buruz… Mila esker!!\nClara Eizaguirre dio\nurria 2, 2013 at 8:23 am\nAsko gustatu zait dokumental hau, mundu osoan dauden pertsonen (batez ere haurren) benetako egoera erlijiosoa eta ekonomikoa nolakoa den erakutsi dit. Bizirik irauteko zenbat sakrifizio egin behar izaten dituzten eta beraien jarrera erlijiosoari buruz gezurra esan behar izaten dutela.\nShlomo oso mutiko ausarta da, bere ama bakarrik laga zuen bere jaioterrian Israelera bizitzera joateko. Argi dago beste edozein umek ez lukeela Shlomok egin duen moduan bizia aurrera aterako. Amaitzeko, Jainkoari eskerrak eman beharko genizkiokeela bizi-kalitate hau edukitzeagatik. Berriz ikusi nahiko nuke pelikula.\nLeire Larrañaga dio\nurria 2, 2013 at 8:24 am\nNire iritziz film hau oso ona da. Gauza asko ikasi ditut bizitzari buruz, pertsonaiei esker. Munduan injustizia handia dagoela ere ikasi dut eta jende asko oso gaizki bizi dela. Asko gustatu zait filma gauza asko erakusten dituelako eta bukaeran, ama aurkitzen duen momentua oso hunkigarria iruditzen zait. Gehien gustatu zaidan momentua Shlomo adoptatu zutenean da, hasieran zailtasun ugari eduki zituen baina ez zuen arazo handirik izan zailtasun guzti horiek gainditzeko. Judaismoari buruz esan beharra dago jende asko dagoela munduan eta errespetatu egin behar dugula beste erlijio guztiak errespetatu behar ditugun bezala.\nBorja Etxaniz dio\nAsko gustatu zait pelikula. Bertan, erakutsi egiten digute, nolako konplikatua izan daitekeen bizitza eta guk sorte handia dugula hemen jaiotzeaz. Shlomo oso mutil ausarta da eta arazoei aurre egiten die. Beste edozein pertsonak arazo horiekin ez zuen aurrera segiko, baina Shlomok bai. Azkenik, esan nahiko nuke Jainkoari eskertu egiten diodala hemen jaiotzea eta horrelako bizi-kalitatea edukitzea.\nNora Lete dio\nurria 2, 2013 at 8:25 am\nFilm honi buruz dudan iritzia oso ona da, asko ikasi dut bertan agertzen diren pertsonen iritzi desberdinei esker. Esan beharra dago film honetan mota guztietako pertsonak agertzen direla.\nFilmaren alde onena, gauza asko erakusteaz gain dibertigarria dela izan da. Judaismoa da erlijio bezala gehien agertzen dena eta asko ikasi dut erlijio horri buruz. Asko gustatu zitzaidan familia batek jakinaren gainean umearen arazoak eta bere jokabidea haurra adoptatzea. Errespetuzko jokabide asko ere agertzen dira.\nEneritz Lopez dio\nNire ikuspegitik film hau oso polita da, bizitzan gertatzen diren arazoen berri ematen digulako. Horrez gain, erakutsi dit munduan injustizia asko dagoela eta badagoela jendea oso ausarta dena, film honetan, protagonistaren lekuan jartzen bagara jakingo dugu nola bizitzen den jende asko eta asko, zer den ez-maitatua sentitzea, eta zer sakrifizio egin behar diren benetan zerbait lortzeko. Film hau jendeari begiak irekitzeko dago egina, baita zer maitatu behar den erakusten digu. Asko gustatu zait, erlijio, errespetua eta elkar bizitzari buruz asko ikasi dugu, espero dut besteei ere gustatzea!\nDanel Garate dio\nurria 2, 2013 at 8:26 am\nOso pelikula polita iruditu zait, Shlomo izan dituen arazoengatik eta hala ere, ume zenetik zailtasunak gainditu egin ditu eta horrek oso esfortzu handia demostratzen du. Momentu tristeak izan ditu pelikulak baina momentu politak ere bai adibidez; neskarekin dantza egiten hasten denean eta musua ematen dionean, neska berdinarekin urte batzuk geroago ezkontzen denean eta batez ere ama aurkitzen duenean.\nNik batzuetan Shlomo nintzela uste nuen, hau da, pelikulan murgilduta nengoela pentsatzen nuen. Nire iritziz, oso pelikula polita iruditu zait.\nNire ustez oso pelikula ona da. Nire ustez pelikularen zatirik politena eta gehien gustatu zaidana Slomok bere ama aurkitzen duenean da. Gutxien gustatu zaidan zatian ama aurkitutakoan amak egiten duen ohiua da, beldurgarria da. Judaismoari buruz ikasi dut batzuek ile arraroa dutela eta debateak egiten dituztela. Pelikula oso da ona.\nIosu Conde Rubio dio\nNire ustez pelikula hau oso interesgarria da Shlomo bere amak bilatzen duelako eta gainera neska laguna bilatzen du baina laga egiten dute eta momentu hori tristea izan zan eta txikitan jendeak kritikatu egiten zuten beltza zelako. Nire ustez pelikula polita iruditzu zitzaidan. Momenturik politena bere amarekin topatzen denean da.\nJon Epelde dio\nurria 2, 2013 at 8:27 am\nAsko gustatu zait, zeba bukaeran bere ama aurkitzen du lan asko egin arren. Eta gehien gustatu zaidan zatia izan da Shlomok bere lagun bat jo egiten duenean bere arraza defendatzeagatik. Eta ume bati pistola bala bat kentzen dionean eta ume txikiaren aitak Shlomori eskuetatik kentzen dionean. Eta oso ausarta da, Shlomo, zeba esaten duenean ez dela judua eta inorrek ez dio sinisten baina halere denek konfiatzen dute beregan.\nNire iritziz pelikula oso ona izan da, baina zati aspergarriak izan dira. Niri gehien gustatu zaidan zatia Shlomoren amak aaaaaaaa egiten duenean eta ez zait batere gustatu Shlomo medikuarenera joaten denean eta azala nahi zionean kendu baina askenean aitak salbatu egiten du. Judaismoari buruz asko ikasi dut. Shlomok asko hunkitu nau.\nNire ustez pelikula oso ona izan da\nIvan Olariaga dio\nurria 2, 2013 at 8:28 am\nIkusi genuen pelikula hau asko gustatu zitzaidan, nahiko pelikula gogorra iruditu zitzaidan arren. Baina, bizitzan zehar aurki ditzakegun zailtasunak erakusten dizkigu, bizitzen erakusten digu!!\nGehien gustatu zitzaidan momentua, zera izan zen Shlomoren ezkontza, bertan, oso pozik zegoen.\nEta, gutxien gustatu zitzaidan partea, amak Shlomori joateko eta bizitzeko esan zionean izan zen, momentu gogorra izan zen, baina Slomoren hoberako izan zen!! Oso momentu hunkigarria!!!\nIñigo Uria dio\nAsko gustatu zait ikusi dugun pelikula, “Zoaz eta bizi zaitez”. Batez ere, herrialde pobreetako bizitza eta adoptatuen edo inmigranteen zailtasunak ere erakusten dizkigu. Pelikulan ikusten da, Shlomo (protagonista) oso ausarta eta azkarra da eta aurre egiten dio bizitzan jartzen dizkioten oztopoei. Bestalde, pelikulak, gauza asko irakatsi ditzake bizitzari buruz eta nola jokatu beharko genukeen egora bakoitzean. Nire ustez, laguntza gehiago eman beharko genieke horrelako herrialdeei.\nBukatzeko, esan beharko nuke, pelikula hau ikustea pena merezi duela eta jendea animatu egingo nuke ikustera. Momentu batzuetan pena ematen dute Shlomok bizitzen dituen egoerak, baina azkenean oso bukaera polita du eta bere ama topatzeak emozio bizian jartzen zaitu.\nMaddi Oteiza dio\nurria 2, 2013 at 8:29 am\nNire ustez, film hau oso ona izan da, azkenean gauzak ikasi egiten direlako. “Shlomo” protagonistak erakutsi digu bidean galdu izan diren gauzak berreskuratzeko borroka egin behar dela, berak egin zuen bezala bere amarekin berriro topatzeko. Hori baizen bere asmoa: bere benetako ama ikustea eta azkenean lortu egin zuen. Film osoa atsegin egin zait eta ez dut gauza bat beste batekin gutxietsiko. Azkenik, erantsi naiko nuke jendea badagoela gu baino gaixkiago bizi dena eta laguntza beharra duena, lagun diezaiegun beraiei eta kontuan har dezagun guk daukaguna.\nUnai Torronteras dio\nNire ustez pelikula oso polita izan da. Oso istorio hunkigarria da. Film honek erakutsi nahi diguna da munduko leku batzuetan nola bizi diren. Oso gaizki bizi dira, gosez hil beharrean, eta gu, gauza asko ditugula, hala ere, kexatu egiten gara. “Shlomo” protagonista bezala biziko bagina, agian, ez ginateke hainbeste kexatuko. Nire iritziz, jakin beharko genukeena da badagoela jendea gu baino askoz ere gaizkiago bizi dena.\nJuan Ignacio Torronteras dio\nurria 2, 2013 at 8:30 am\nNiri pelikula asko gustatu zait, hasiera oso bitxia egin zitzaidan, eta ez nuen bat ere espero “Shlomo” izeneko gaztea Israelera joango zenik bere ama faltsuarekin, pelikula tristea izan arren azkenean ondo bukatu zen, baina asko sufritu nuen Shlomo ia hiltzen zenean tiro baten erruz. Pelikulan ume Etiopiar baten istorioa kontatzen digute, zailtasun handiak izan arren, adibidez, berarekin maitemindutako neskaren aitak esaten dio Shlomo bezalako pertsonak (beltzak) ez direla benetako juduak, baina hala ere bukaeran benetako judutar bat bezala hartzen dute, neskaren aitak eta familiak izan ezik, gaztea denean ere eskolan esaten diote beltza denez, gaisotasunak dituela. Baina hala ere zailtasun guztiei aurre egin eta bere amarekin itzultzen da.\nJosu de la Quintana dio\nurria 2, 2013 at 8:32 am\nNire ustez pelikula hau ez da oso ona, ez zait gustatu. Gustatu zaidan momenturik onena gerrako momentua izan da eta tiroa jotzen diotenean, “bakarrik odol gehiago egongo balitz hobe”. Hala ere ez dut esango oso txarra denik nire iritzia bakarrik aurkeztu dut eta ez dut besteena eragotzi nahi.\nBestaldetik arrazismo asko dago eta gure eguneroko bizitzan kontuan hartu beharreko gauza batzuk ikasi ditugu.\nLeyre Camarón dio\nurria 2, 2013 at 8:33 am\nNiretzat pelikula hau beste pelikulen desberdina da. Shlomo izeneko mutil bati zer gertatzen zaiona kontatzen du. Asko gustatu zait, oso interesgarria izan da, baina batzuetan pena ematen du. Baina azkenean merezi du pelikula hau ikustea. Shlomok bi famili ditu, bat bere benetako familia eta bestea bera adoptatu zuen familia.\nEnara Aldalur dio\nurria 2, 2013 at 8:34 am\nIkaragarri gustatu zait pelikula hau, egongo dira milaka pertsona Shlomoren bezela gezurra esan behar dutenak aurrera egiteko. Slohomo txiki txikitatik amak abandonatu egin zuen Isrraelera joan eta bere bizia bizirik eta ondo ateratzeko eta halaxe egin zuen. Jainkoari esker ondo bukatu zuen. Azkenik lan bikana egin ondoren beste leku batera joaten da umeak eta zaintzera eta bere ama ikusi zuen.\nOso polita iruditu zait.\nMaria Vaquero dio\nurria 2, 2013 at 8:35 am\nIkusi dugun pelikula asko gustatu zait. Hasierako zatia pixka bat arraroa da, baina gero familia berriak nola onartu zuen ederra izan zen. Arrazismoari buruz asko hitz egiten dute eta pertsona denak berdinak garela ere erakusten du. Shlomo oso pertsona ausarta da, gainera handiagoa denean bere ametsa betetzen du, bere ama bilatzea. Azkenik esan nahiko nuke, pelikula hau ikustea merezi duela, eta benetan momentu ederrak dauzkala.\nNaia Etxaniz dio\nIkusi dugun pelikula oso polita iruditu zait. Pelikula tristea zen eta hasieran oso astuna izango zela iruditu zitzaidan, baina azkenean oso pelikula ederra iruditu zait. Familia berriak arraza alde batera utzita Shlomo onartu zuten modua ere oso hunkigarria iruditu zait. Shlomoren bitzitza berria oso ederra da eta azkenean amarekin berriro elkartzen den momentua ere oso polita da.\nIbon Arenas dio\nurria 2, 2013 at 8:38 am\nAsko gustatu zait film hau. Bertan, Sholomo izeneko pertsona baten bizitza azaltzen da. Oso pertsona ausarta da, Sholomok bihotz ona du eta beti prest dago besteei laguntzeko, niri gehien gustatu zaidan zatia amaieran, nola bere amarekin topatzen den eta bere oihua ere oso hunkigarria. Eta nere iritziz horrelako film gehiago ikusiko beharko genituen.\nAsier Odriozola dio\nurria 2, 2013 at 5:42 pm\nFilma asko gustatu zait. Oso-oso interesgarria iruditu zait. Munduan hainbeste herrialde daude arazo berdinarekin. Tristea iruditu zait Shlomo bere ama eta aitarengatik urrunduta egoteagatik. Orokorrean filma oso ondo zegoen baina ez zaidana gustatu azkenean Shlomoren amak egiten duena. Film honek erakusten digu gure burua aintzakotzat edukitzen.\nSara Arrieta dio\nurria 2, 2013 at 4:30 pm\nNiri pelikula oso polita iruditu zait, baina aldi berean gogorra. Bertan agertzen zen umea Shlomo oso ume ausarta zen. Pelikula honek erakusten digu alde batetik, geure burua baloratzen, pelikula honetan agertzen diren umeekin konparatuta gu zorte honekoak garelako. Eta beste alde batetik erakusten digu mundu honetan, desgraziz, dagoen injustizia. Bertan agertu zaigu erlijio batekoa ala bestekoa izateagatik pribiliegio gehiago zeneuzkala beste batekoa izateagatik baino, horregatik, Shlomok bere erlijioa ezkutatu behar zuen.\nPelikula honen bitartez geure burua baloratuko dugu!\nIker Arambarri dio\nurria 2, 2013 at 4:53 pm\nAsko gustatu zait film hau, oso interesgarria eta beste filmengandik deberdina da. Filmeko zati interesgarriena da Sholomok ama aurkitzen duenean Etiopian, bera Israelera joan zen toki berean zegoen. Sholomo oso pertsona txintxoa da. Filmetik gutxien gustatu zaidan momentua ama eta semea aurkitu direnean amak egin zuen ohiu beldurgarri hori izan zen. Oso film interesgarria benetan.\nYara Duran dio\nurria 2, 2013 at 5:00 pm\nAsko gustatu zait pelikula hau, oso polita iruditu zaidalako. Gaur egun ere herrialde asko daude arazo berberarekin eta inork ez die laguntzen, eta laguntzen badiete, ez asko. Shlomo adoptatzen duten gurasoak asko laguntzen diote integratzen eta eskolan ondo egoten. Baina hala ere berak bakarrik badaki gauzak ondo egiten laguntzarik gabe, oso mutiko ausarta delako eta ez duelako beldurrik gertatzen denari buruz.\nAlazne Uranga dio\nurria 2, 2013 at 6:22 pm\nNiri pelikula hau asko gustatu zait. Hasieran gogorra izango zela uste nuen, eta Sholomo eta bere arrazakoek asko sufritu behar zutela uste nuen, baina ez zen izan horrela. Sholomoren hasierako bidea oso gogorra izan zen, Etiopiatik atera eta Jerusalemeraino joan behar bait zuen, ama Etiopian utzi eta kristau izanez joan zen. Sholomok borroka asko egin behar du bere ametsa aurrera eramateko, eta berak nahi bezala pertsonei laguntzeko. Pelikula honek gauza bat erakusten digu, Jende takaino asko dagoela munduan, ez duela sentimo bakar bat ere gastatu nahi Sholomo bezalako umeei laguntzeko eta ez daukagula arrazoirik kexatzeko, zer jende asko dago gu baino gaizkiago pasatzen ari dela eta egoera okerragoan dagoena.\nIban Garcia dio\nurria 2, 2013 at 6:59 pm\nFilm hau asko gustatu zait, oso film originala delako eta gauza asko erakusten dizkigulako. Lehenik, nire pertsonaia gustokoena Shlomo, protagonista, da bere arazoei aurre egiten jakin duelako eta bizitzaren oztopoak gainditzen. Ondoren, esan zorte handia izan dugula jaio garen tokian jaio garelako, mundu guztiko pertsonek ez dituztelako guk dauzkagun pribilegio guztiak. Film osotik gehien gustatu zaidan zatia bukaera izan da, denbora eta oztopo askoren ondoren Shlomok bere amarekin berriro egoteko beta izan duelako.\nEgia esan, filma berriro ere ikusteko modukoa da, gauza asko ikasi ditudalako eta beste pertsona batzuen bizitza nolakoa den jakin dudalako.\nBukatzeko, esaldi bat: “Begiratu ingurura, izan zaitez zoriontsu”.\nMaria Arrieta dio\nurria 4, 2013 at 2:56 pm\nNiri pelikula hau oso interesgarria eta aldi berean esanguratsua iruditu zait. Balentia, ausardi eta enpatia ere irakasten dizkigu. Maitasunaren garrantzia; hau da, amarengatik jasan ditu kritika guztiak, momentu desatsegin guztiak, desberdintasunak eta aldi berean diskriminazioak… Maitasuna baino ezer indartsuagorik ez dagoelako eta gauzak apreziatu behar ditugulako. Beste alde batetik ausardia aurrera jarraitzeko, bizitako momentu guztiak burutik kendu gabe ere aurrera jarraitzeko ahalmena. Horrez gain, borondatezko jarrerak izan behar ditugula ere azaltzen digu; hau da, Schlomo, protagonistak berak pasatako momentuak beste inork ez zitzan pasa mediku sartu zen, medikuntza ikasi zuen eta Etiopiara joan zen laguntzera.\nLeire Lizarralde dio\nurria 6, 2013 at 7:43 pm\nAste hauetan ikusi dugun pelikula hau oso egokia iruditu zait bizitzako zailtasunen berri izan dezagun. Askotan ez gara dugunaz ohartzen, eta duguna galtzean, ohartzen gara zer garrantzitsuak diren gauzak, nahiz eta txikiak izan.\nPelikulako protagonista SCHLOMO oso mutiko kementsua eta ausarta da, pelikulako istorian zehar asko sufritzen du, baina ez da sekula errenditzen nahi duena lortu arte.\nArraza desberdinekoa izateak oso ondorio latzak sufriarazi dizkio baina arazo guztiak gainditzen ikasi du pixkanaka eta bukaeran bere helburua lortu du, hau da; bere ama aurkitzea. Pentsatzen dut guztioi ziragarria irudituko zitzaigula amaiera, hunkigarria izan bait zen bere amarekin izandako topaera.\nAdopzioko familiak izandako jarrera txalotzekoa delakoan nago, inoiz ez da erraza ume bat adopzioan hartzea, ez familiarentzat eta ezta umearentzat ere. Baina oztopoak oztopo, pausoz pauso gauzak ahalik eta ondoen egiten saiatu zen familia eta lortu zuten beren helburua.\nBukatzeko, hau guztia kontuan hartuz, iruditzen zait oso garrantzitsua dela pelikula hauek ikustea, duguna baloratzeko eta horrelako egoeratan zer egingo genukeen pentsatzeko.\nAitor Azkoitia dio\nurria 7, 2013 at 5:38 pm\n“Zoaz eta bizi zaitez”. Pelikula hau oso interesgarria eta aldi berean sakona egin zait. Askotan ikusten ditugu berri txarrak egunkari, irrati, telebista eta abarretan baino oso gutxitan hasten gara pentsatzen horiei buruz. Esate baterako: “Sirian 50 pertsona hil dira atentu militar baten erruz”. Hori entzun eta beste edozein gauza bezala pasatzen uzten diogu. Baina inoiz ez dugu pentsatzen “Zergatik hainbeste biolentzia?”, “Zergatik hil dituzte hainbeste pertsona? Merezi zuten horrela, inolako arrazoirik gabe hiltzea?”…\nPelikula hau ikustea, ordea, egia esan behar badut, pixka bat emozionatu eta triste jarri nintzen. Schlomo bezela bizi ziren beste hainbat ume eta pertsona horietan pentsatzen hasi nintzen. Haiek hil zorian bizi beharra beste batzuk ondo (eta gehienetan ondoegi, besteekin pentsatu gabe) bizi ahal izateko ez zen justua. Eta zera eta munduko pertsona gehienok dugun pentsaera egoskor eta bidegabe baten erruz: gu bakarrik eta ez beste inor. Haiek, gehienetan, beltzak direlako kontuarekin bakarrik juzgatzen ditugu barrukoari begiratu gabe, hau da, guztiok berdinak garela: gorriak.\nurria 8, 2013 at 2:24 pm\nPelikula hau asko gustatu zait. Gehien gustatu zaidana Sarah eta Shlomoren maitasun historia izan da. Gutxien gustatu zaidana Eshlomoren adopziozko aitaren haserreak ziren. Judaismoari buruz ikasi dudana Barmitzvah egiten dutela da. Pelikula honek erakutsi dit bakoitzaren erlijioa errespetatu behar dela.\nArantzazu Aldalur dio\nurria 8, 2013 at 2:26 pm\nJudaismoari buruz gauza asko erakusten dizkigu: adibidez: noiz eta nola erabiltzen duten txapela,… Bertan ikusten da nolakoa den beraien bizimodua eta nola tratatzen dituzten eta zer jaten duten.\nNiri pelikula hau gustatu zait, baina pena ere ematen zuten umeek. Zeren bera beste leku batetik etorritako umea zen eta bere ikaskideek ez zuten ongi tratatzen eta albotik alde egiten zioten, baina ume horren amak defenditu egiten zuen eta handitan inork ere ez zion burlarik egiten.\nEndika Cuevas dio\nurria 8, 2013 at 2:36 pm\nAsko gustatu zait. Pelikulak erakusten du, oso konplikatua izan daitekeela bizitza munduko eremu batzuetan eta guk zortea dugula horrelako bizi kalitatea edukitzean. Schlomo, oso mutil ausarta da eta kostata, baina arazo guztiei aurre egiten die, beste edozein pertsonak egingo ez lukeena.\nAzkenean, asko sufritu ondoren, berak nahi duena lortzen du, Etiopiara itzultzea eta bere ama berriz ikustea.\nMaria Redondo dio\nurria 8, 2013 at 2:43 pm\nNiri pelikula oso interesgarria eta aldi berean gogorra iruditu zait. Shlomoren bizitza kontzatzen zaigu. Beraren istorioarekin ikusten dugu, garai batean arazo oso larriak egon zirela , baina protagonistak arazoak alde batera utzi zituen eta aurrera jarraitu zuen. Pertsona askok ere kritikatu egin zuten. Horrekin erakusten digu, askotan pertsonen kritikak alde batera utzi behar direla eta bizitzarekin jarraitu behar duzula. Shlomok beraren ideiak oso garbi zituenez, medikuntza ikasi zuen eta Etiopiara joan zen laguntzera.\nNiri filma gustatu egin zait, pixka bat tristura ematen zidan semea eta ama banantzea, istorio gogorra dela iruditu zait, gustatu zait nola bidaltzen zizkion ezkutitzak amari berarekin gogoratzen dela eta ez duela ahaztuko demostratuz, azkenean zoriontsu izaten da bere emazte Sararekin eta umea edukitzen dute, jarraian amarekin topatzen da eta ilusioz amaitzen da filma. Honekin konturatzen naiz ni baino askoz okerrago dauden pertsonak daudela eta gehiago baloratu behar dudala ematen didatena.\nJoakin Isuskiza Garcia dio\nurria 8, 2013 at 2:44 pm\nNiri gustatu zait filma, oso polita zen, sentimenduak trasmititzen zituen, mundu honetan horrelako istorio asko egongo dira eta nik istorio horiengandik errezatu egingo dut horrelako gehiago ez pasatzeko. Eta… nik egia esan denak beraien herrira bidaliko nituen bainoo bueno ez du asko axola horrek! “Joan eta bizi zaitez”.\nMarkel Letamendia dio\nurria 8, 2013 at 2:46 pm\nNiri film hau gustatu zait baino ez dut oso ondo ere ulertu. Bizitza oso gogorra zuen Schlomo ume beltzak. Bukaeran bere ama aurkitu zuen Etiopian eta neska pelirroja batekin ezkondu eta ume bat izan zuen. Pelikulan zehar Schlomoren bizitza kontatzen da eta hasieran gaizki bizi da baino amaieran ondo bukatzen du.\nAnder Pablos dio\nurria 8, 2013 at 2:49 pm\nNiri pelikula asko gustatu zait. Hasierako zatian ez naiz ezerrekin konturatu, gero ordea ulertu dut eta zati batzuk hunkigarriak iruditu zaizkit. Aitaren haserrei ez nion logikarik harrapatzen, eta gogorra izan zen beraren aldaketa. Munduan halako historio asko gertatuko dira eta familia askok pasatuko dute gaizki. Espero dut nire inguruko askori ez pasatzea hori. Azkenik ama topatzen duenenean poztu egin nintzen. Oso hunkigarria momentua. Beste momentu polit bat berriz Sarakin elkartzen direnean.\nPelikula hau oso interresgarria eta tristea da. Gehien interesatu zaidana da Shlomo eta Sararen erlazioa, oso interesgarria da eta Shlomo oso persona ona da; horregatik bere familia eta lagunek maite dute.\nMaría Seco dio\nurria 8, 2013 at 2:50 pm\nGustatu zait pelikula hau, interesgarria izan da. Gehien gustatu zaidan momentua azkeneko momentua izan da, Shlomok bere ama topatzen duenean eta gutxien gustoko izan dudana bere amarengandik urruntzen hasten zenean. Oso mutil ausarta iruditu zait egin duen guztiagatik, txiki txikitatik, ezkondu arte ez duelako esperantzarik galdu bere ama topatzeko, gainera bitartean bere bizitza egindu, bere adopziozko gurasoen laguntzarekin. Azkenean ezkondu ere egin zen, eta zoriontsu izaten bukatzen du.\nXabier Hurtado dio\nurria 8, 2013 at 2:51 pm\nAsko gustatu zait pelikula. Oso bizitza gogorra izan zuen Schlomok, ez zen batere erraza izan.\nEtiopiakoa zen eta bere familia utzi zuen bere amak esanda bizitzeko. Israelera joan zen adopzioko familia batekin eta kristautasunetik judaismora pasatu zen familia berria judaistak baiziren. Neska laguna topatu zuen eta azkenean berarekin eskondu zen eta ume bat eduki zuen. Urte batzuk aurrerago bere ama topatu zuen kanpamentu batean\nPelikula asko gustatu zait, asko sufritu du Sholomok, Etiopiatik etorrita eta familia batera adaptatzea pixkat zaila da.\nOso interesgarria izan da pelikula baina erlijioatiken eskolatik botatzea eta oso gogorra dela ikusten da.\nGuk zorte handia dugu bizi garen tokian bizitzeagatik\nurria 28, 2013 at 2:54 pm\nNiri pelikula hau asko gustatu zait.\nOso inpaktantea da eta oso tristea da bizitzan hori ere gertatzen dela pentzatzen hasten bazara.\nGehien gustatu zaidana da pelikula amaieran bere amaren bila joaten dela.


Trebetasun linguistikoak eta kognitiboak doi-doi hiztunak diren pertsonengan:\ngure senitarteko eta lagun batzuk hitz solteak identifikatu ditzakete edo eta jasotako jarraibideei egoki erantzuteko gai dira, baina ezagutzen dituzten hitz horiek ez dituzte komunikatzeko garaian erabiltzen. Pertsona hauek zer ezagutza dituzten eta haiekin hitz egiten dugunean zer ulertzen duten zehazkiago jakin genuke.\nAutismoa duten pertsonen artean hitz kopuru bat ezagutzen duten pertsona-multzo bat dago. Horrek beren bizitzako uneren batean soinu-sekuentzia batek (“autoa”) munduan objektu bati erreferentzia egiten diola ikasi dutela (lau gurpileko ibilgailua) adierazten du. Baina nolakoa izan da prozesu hori? Hitzen inbentarioa handitu al dezakete? Eta zer esan nahi du beraientzat hitz horiek ezagutzeak?\nPopulazio neurotipikoak hitz kopuru jakin bat jabetzen edo bereganatzen duenean, jakina da egitura konplexuak ulertzeko eta sortzeko gaitasuna duela. Bi hitz konbinatuz hasten dira: “auto gorria”. Doi-doi hiztunak diren pertsonengan berdin gertatzen ote den jakin nahi dugu.\nHalaber, “hitz gabeko adimen testek” doi-doi hiztunak diren edo hitz gabeak diren autisten gaitasun kognitiboei buruz hainbat informazio eman diezaguketen arren, zaila da, kasu askotan, beren garunaren oinarrizko egitura kontzeptuala zein den jakitea. Psikologo ebolutibo batzuk “oinarrizko ezagutza” aipatzen dute objektuaren, agentearen, kausa-efektuaren eta kantitatearen nozioak izendatzeko. Eragilearen nozioa, bere burua propultsatzen duen eta helburuei begira mugitzen den objektu gisa, bereziki da garrantzitsua gizartean elkarreraginean aritzeko. Oinarrizko nozio hau edo eta beste batzuk autismo larria edo hitzik gabeko autismoa duten pertsonen garunean ba ote dauden egiaztatu nahi genuke.\nHitz berrien ikasketa:\nInoiz pentsatu al duzue zuek (edo zuen seme-alaba, iloba, edo bilobek) nola jabetzen dituzuen ezagutzen dituzuen hitzak? Hitz batzuk irakurriz ikasi ditugu (jasoenak edo gutxien erabiltzen direnak) edo norbaitek objektu bat seinalatu digu eta “hau hegazkina da” esan digu, baina hau ez da hitz gehienekin gertatzen den zerbait. Gauzak horrela, populazio neurotipikoak erabiltzen dituen mekanismoak populazioa atipikoak ere berdin erabiltzen ote dituen da ikertu nahi genukeena.\nZehazki, “korrespondentzia azkarra” izeneko estrategia bat aztertu nahi dugu, hots, objektu bat izen batekin etiketatzeko eta etiketa hori atxikitzeko trebetasuna, egoera berri, antzeko edo desberdinetan, antzeko objektu bat izendatzeko. Jakina da estrategia hau haur tipikoek oso gazterik (bi urte inguru) erabiltzeko gai direla. Funtsean, estrategia ondokoa da: izen berri batek guretzako izen ezezaguna duen objektu bati erreferentzia egiten diola inferitzea. Mekanismo honek hiztegia ikasteko garaian garapen tipikoa duten haurrengan zenbaterainoko garrantzia izan dezakeen zenbatestea oso zaila da; izan ere, haur neurotipikoek, neurri handi batean, arreta bateratuan oinarritutako ikaskuntza-mekanismo sozialak erabiltzen dituzte. Edonola ere, haur autistengan hitzen ikasketan “korrespondentzia azkarrak” garrantzi handia izango duela pentsatzea zentzuzkoa da.\nPopulazio neurotipikoa ikertzen duten adituek diotenez gure diskurtso eta elkarrizketek informazioa trukatzeko eta komunikazioa optimizatzeko premiari erantzuten dioten arau batzuk jarraitzen dituzte. Autismoa edo hizkuntza nahasmenduak dituzten pertsonek arau berak jarraitzen al dituzte? Zein dira egon daitezkeen desberdintasunak?\nDSM-5ak autismoaren espektroaren irizpide diagnostikoen artean “komunikazio sozialaren defizitak” aipatzen ditu. Zailtasun hori hainbat modutan gauza daiteke, eta horietako batzuk asko aztertu dira (adibidez, hitz egiteko txandak monitorizatzeko, edo ironia edo txantxak ulertzeko arazoak). Guk “hizkuntza-pragmatika” deritzon fenomenoan jarri nahi dugu arreta; fenomeno horiek zerikusia dute informazioa esaldietan antolatzearekin, eta horrek diskurtsoa egituratzeko modua islatzen du. Jarri dezagun adibide bat, ez da gauza bera “ogitartekoa jan dut”, edo “ogitartekoa, jan egin dut”, edo “OGITARTEKOA jan dut” esatea. Hiru esaldi horiek onargarriak dira testuinguru desberdinetan. Jar dezagun beste adibide bat: ez da gauza bera “patinetea”ren edo “patinete bat”en inguruan hitzegitea. Berriro ere, bi adierazpenak zuzenak dira, baina testuinguru desberdinetan erabiliko dugu bakoitza, gure solaskideak dagoeneko patinete bat badugun ala ez dugunaren ezagutzaren arabera. Proiektu honetan jakin nahi genukeena zera da: hizkuntza-egitura desberdinen erabileraren azpian dauden arauak mundu guztiak partekatzen ote ditu? edo ba ote daude beste arau batzuen arabera gidatzen diren pertsonak?\nNorbaiti bankuan itxaron diezagun eskatzen diogunean, gaizki-ulertu bat sor genezake testuinguru gehiago izan ezean. Normalean, bi aukera izango ditugu: bankua diogunean finantza-erakundeaz edo parke batean topa genezakeen eserleku batetaz hizketan aritu gintezke; eta, informazio gehiago eduki ezean, ziurrenik gure solaskideak bankua hitzaren bigarren zentzuari buruz ari garela usteko du. Anbiguotasun deritzon fenomeno hori nonahi topa dezakegu giza komunikazioan. Proiektu honetan hiztunek anbiguotasuna modu ezberdinetan prozesatzen duten eta zein kasuk (eta zein faktoreren arabera) dakarren zailtasun gehiago ikertuko dugu.\nGizakien arteko ohiko komunikazioan mezu batek esanahi bat baino gehiago izatea askotan gertatzen den gauza bat da, eta horrek gaizki ulertuak sortzen ditu nahi baino gehiagotan. Anbibalentzia honek, anbiguotasun deritzonak, iturri desberdinak izan ditzake (hitz polisemiko edo homonimo bat, bi analisi sintaktiko izan ditzakeen esaldi bat edo bi solaskide desberdini egozten ahal zaien mezu bat, adibide batzuk jartzeko).\nAutismoaren inguruko hipotesietako batek autismoaren espektroko populazioaren ezaugarriak azaltzeko garaian rol oso garrantzitsua ematen die funtzio exekutiboei (eta horien artean, inhibizio-gaitasunari). Aintzat hartzen dugu anbiguotasunak anbibalentzia-testuinguru batean planteatutako bi irudikapenetako bat inhibitzeko beharra agerian uzten duela; honen ondorio da, populazio neurotipikoaren eta autismoa duen populazioaren (zati baten) artean egon daitezkeen desberdintasunak aztertzeko interesa.\nKomunikazio handigarriko sistemak:\ntabletak bezalako gailu elektronikoak hizkuntza-komunikazio arazoak dituzten jendearekin (baita hitzik gabeko autistekin ere) erregularki erabiltzen diren komunikazio-sistema handigarriak dira. Dena den, baliabide hori ez da ia frogatua izan doi-doi hiztunak diren edo hitzik gabeko helduekin. Proiektu pilotu honetan, doi-doi hiztunak diren helduek tabletetan ezarritako piktogramekin komunikatzeko duten gaitasuna aztertzen dugu. Banakako azterketak dira, non tabletaren adierazpen-gaitasuna pertsonak erakusten duen adierazpen- eta ulermen-gaitasunarekin bateratzen diren.\nGasteizko Landaberde Eguneko Zentroan, azterketa aitzindari bat egiten ari gara urte eta erdiko haur baten hiztegi (linguistiko) hartzailea eta 3 urteko haur baten hiztegi (linguistiko) jasotzailea duten helduekin. Pertsona horien hizkuntza-ekoizpena oso urria da, eta, normalean, komunikatzeko baliabide gutxi izaten dituzte. Haiekin lanean ari gara, Arabako Autismo Elkartearekin batera, beren interes eta gaitasunei egokitutako taulak diseinatuz, inguruko pertsonekin komunikazioa errazteko helburuarekin.\nAzterketa hizkuntza arazo bereziak dituzten haurrengana zabaldu nahi dugu eta programa sendotu, Autismo Elkarteak hizkuntza arazo larriak dituzten pertsonei eskaini ahal izateko.\nBarne hizketa (ya en la web)\nautismoan arreta gehien deitzen duen ezaugarrietako bat zurruntasunaren ezaugarria da. Hala ere, autista guztiak ez dira modu berean zurrunak, eta haien zurruntasunak ere ez du zertan arrazoi berberengatik izan behar kasu guztietan. Zurruntasunaren ideia diagnosietan, terapian eta hezkuntzan erabiltzen den arren, ikerketa gutxi dago nozioaren eta haren benetako erabileraren inguruan. Nozioari argi pixka bat ematen saiatzen ari gara, baita espektroan zurruntasuna hain ohikoa izatearen balizko kausen inguruan ere.\nProiektu honetan zurruntasunaren nozioa aztertu nahi dugu, ikerketa eta praktika klinikoan sakon aztertua izan den nozioa, autismoaren espektroaren baldintzen ezaugarri den portaera-sorta bat deskribatzen saiatzeko; adibidez, zurruntasun kognitiboa, arau eta errutinekiko atxikimendu zorrotza, ziurgabetasunarekiko intolerantzia, eta literalismoa. “Zurruntasun” terminoa, askotan, fenomeno asko biltzen dituen kontzeptu gisa erabiltzen da, fenomeno hauetako batzuk besteekin bateraezinak ere izan daitezkeen arren. Gure helburua zurruntasuna sakon aztertzea da, haren azpiosagai esanguratsuenak identifikatzeko asmoarekin. Ezagutza honek diagnosia eta esku-hartzea hezkuntzan zein arlo klinikoan hobetzen lagundu lezake.\nEmaitza ezin hobeak:\nBadira autistatzat hartu ahal izateko autismo-ezaugarri nahikoa dituzten zenbait haur, gerora ezaugarri horietako batzuk galdu eta autistatzat hartu ahal izatea zailtzen dutenak. Duela gutxi arte, kasu anekdotiko batzuk bailiran hartzeko joera izan da. Gaur egun kasu horiek izendatzeko izen bat sortu da: “emaitza ezin hobeak” (optimal outcomes, ingelesez). Etiketak iradokitzen duen moduan, haur horien garapena esku-hartze goiztiarraren ondorio da, baina benetan zerk eragiten duen haur horiek garapen hori izatea, eta zergatik haur batzuen ikasketa eta heltzeak, beren autismoaren ustezko ezaugarriak murriztu egiten dituen ez dakigu. Gure laborategia bisitatu duten neska-mutilen artean profil hori dutenen proportzioa handia dela kontuan hartuta, haur horiek nolakoak diren ikertu nahi dugu, eta haien bilakaera modu jarraiean ikertu, guztiek elkarbanatzen dituzten eredu komunak aurkitzen saiatuz.\nAutismoa garapenaren baldintza/nahaste gisa hartuta, ezinezkoa da pertsona bat autista izatea haurtzaroan eta aldiz, gaztaroan ez hala izatea, adibidez. Pertsona batek autista nesken ezaugarriak baldin baditu eta nerabezaroan ezaugarri horiek izateari uzten badio, ez da autistatzat hartua izango, ezta neskatzat ere. “Emaitza onak” izateak zaildu egiten du autismoa garai goiztiarretan diagnostikatzeko aukera. Oraingoz, oso gutxi dakigu profil honen inguruan. Oro har, hizketa garapen berantiarra duten haurrak dira, eta komunikatzeko zailtasun horrek eragina izan lezake gizartearekiko uzkurtasunean eta antsietate-sintomen garapenean, hala nola estereotipietan, autoestimulazioan eta portaera errepikakorretan. Seguruenik, terapia saioetan gidatuak izateko egokigarritasun eta prestutasun handiagoa dute. Ezin da baztertu, bestalde, haur horien garapenean autismoaren ezaugarri hain ez nabariak ez agertzea, sozializazioa ez ulertzearekin zerikusia izan dezaketen ezaugarriak, adibidez.\nAzkenaldian asko hitz egiten da kamuflajeaz autismoaren espektroan. Komunitate autistak berak ohartarazi duen zerbait da hau, bere izaeraz kontzienteak direnek. Komunitate honetan oso zabaldua dagoen ideia bat da beraiek benetan ez direna direla (pertsona neurotipikoak) erakusten saiatzeak antsietate-maila oso altua sortzen duela, eta horrek ondorio suntsitzaileak dituela epe luzera. Fenomeno hori espektroan nola gertatzen den hobeto ulertu nahi genuke.\nProiektu honen helburua autismoan kamuflajearen eredu kontzeptual bat proposatzea da. Kamuflajea populazio autistak gizarte-mundu neurotipikoan sartzeko hartutako estrategia-multzo bezala karakterizatu daiteke. Pertsona batek izango dituen elkarrizketak aldez aurretik pentsatu dituenean, beste pertsona batzuen keinuak eta adierazpenak imitatzen dituenean eta, oro har, bere “ezaugarri autistak” ezkutatzeko ahalegina egiten duenean, kamuflatu egiten dela esan genezake. Proiektu honen asmo nagusia fenomeno hau hobeto ulertzea da, eta, horregatik, aldeko eta kontrako aldeak zein izan daitezkeen baloratzeaz gain, kamuflajearen forma kontzienteak zein inkontzienteak bereiziko ditugu.


Argia Egun Txikia: Arrasaten ere txikitik eragiten | ARGIAren barrenak\nHasiera » ARGIA Eguna » Argia Egun Txikia: Arrasaten ere txikitik eragiten\nAtalak: ARGIA Eguna, Komunitatea\nIrailaren 12an Argia Egun Txikia ospatu genuen Arrasaten, bertako Euskal Herrian Euskaraz taldearen ekimenez. Goizean herriko euskara eragileekin topaketa egin genuen eta hemen dituzu atera ziren hainbat ideia.\n20 bat lagun elkartu ginen Arrasateko Euskal Herrian Euskarazen Jai Zale tabernan. Besteak beste, Arrasate Euskaldun Dezagun (AED) euskara elkarteko kideak, gaztetxekoak, Txatxilipurdi aisialdi elkartekoak, EMUNekoak, Udaleko euskara teknikaria, Arrasateko Euskal Herrian Euskarazekoak, Argiako harpidedunak eta langileak.\nEgungo herrigintza esparruaren erronkak\nTalde txikiagotan bilduta galdera hau erantzuteari ekin genion: Nola aldatu da gure herrigintza esparrua? Zein dira egungo aldagaiak eta erronkak? Talde bakarrera itzulitakoan, ideiak batu genituen. Egungo aldagaien artean ageri ziren kontsumo eredua aldatu dela, zapalkuntza ikustea zaildu dela, militantzia eredua aldatu dela, profesionalizatzeak eta erakundetzeak egonkortasuna ekarri duela baina baita desaktibazioa eta kaletik bulegora pasa izana ere, euskaraz gain beste balio erantsiekin lehiatu beharra… Erronken artean izendatu ziren mundu eleanitzean eragiten asmatzea, indibidualismorako dagoen joeran komunitatea eratzea, eragileak saretzea, euskara politizatzea eta jabekuntza prozesuak burutzea…\nZer barne eraldaketatan gabiltza bakoitza?\nTopaketari itxiera emateko, talde bakoitzak bere berri eman genuen.\nArrasateko Euskal Herrian Euskaraz gazte eta indarrean agertu zen. Giro oso baikorra dutela adierazi zuten, eta duela 3-4 urte martxan jarri zirenetik mugimendu espontaneoa eta oso humanoa landu dutela. Estrategia eta abarren gainetik harremanak zaintzen dituztela. Zerbait berria sortzeko ilusioa eta gaztetasuna (taldearen bataz besteko adina 22 urtekoa da) dute.\nAEDn haize berriei zabaldu dizkiote leihoak, hainbeste urtean sendotutako egitura gaurko egoeretara egokitzeko. Makinaria handia dela eta beraz, edozein aldaketa ez dela berehalakoan egiten kontatu digute. Aldatu nahi dituzten eremuak identifikatzeari (burokratizazioa…) eta botere-guneak horizontaltzeari ekin diote.\nTxatxilipurdik bere burua eraldaketarako proiektuak proposatu eta gauzatzeko gune izatea nahi du. Egiturak deseraiki, harremanak gerturatu eta botere-guneak horizontaltzen ari dira. Euren bazkideak eta herritarrak eguneroko proiektuan nola txertatu ere aztertzen ari dira.\nArgiakook azaldu genuen langileon erabakimena dela gure balio nagusia, eta geure baitako logikari eusten diogula mundua astintzen duen txanponaren logikaren aurrean. Txanponaren logikak low cost kazetaritza, low cost harremanak, low cost eredura garamatzala eta logika horrez kanpo birdefinitu ditugula gure balioak, lan egiteko modua, eta beste eragileekin harremana. Txanponaren logikari euskarazko proiektu bat oso epe motzean zaio errentagarri-baliagarri. Horregatik, bere proiektuaren balioa txanponetan neurtzen ez duten eragileak ditugu bidelagun (izan nekazari, herri eragile, kultur ekimen…) proiektu hauen guztien iraupena elkarri lotuta baitago.\nDatorren iganderako Argia Egunerako deia\nTopaketen ostean, igande honetan Oñatin elkartuko gaituen Argia Egunera joateko deia egin zuten Arrasateko euskara eragileek. Egunean zehar Argiako harpidetzen mahaia jarri genuen, Jai Zale tabernan aparteko pintxo bazkaria dastatu, dokean aritu, eta iluntzean kontzertuek hartu zuten txanda.\nArgia kideok oso eskertuta gaude Arrasateko Euskal Herrian Euskarazek antolatutako jaiagatik.\nArrasaten ere txikitik eragiten - […] https://www.argia.eus/blogak/argia/2015/09/14/argia-egun-txikia-arrasaten-ere-txikitik-eragiten/ Ira14 0 […]


EH Bilduren ekimenez, Udalak ikerketa abiatu du eskola kirolean nesken parte hartzea indartzeko | Angula Berria\nHasiera » EH Bilduren ekimenez, Udalak ikerketa abiatu du eskola kirolean nesken parte hartzea indartzeko\nEH Bilduren ekimenez, Udalak ikerketa abiatu du eskola kirolean nesken parte hartzea indartzeko\nEH Bildu.- Irailarekin batera irungo haur eta gazteek ikasturte berriari ekin diote. Hasierako egun hauek kurtso berri batek dakartzan erronka eta helburu berriak ezagutzeko uneak dira, eta horrekin batera eskolaz kanpoko jardueretan ere pentsatzen hastekoak.\nJarduera hauen artean eskola kirolak garrantzia berezia dauka. Izan ere, euskaraz eskaintzen den progama honek irungo neska eta mutileei kirol desberdinak ezagutzeko eta praktikatzeko aukera ematen die, ongi pasatzeko eta gozatzeko helburuarekin betiere.\nTamalez neska eta kirola urruntzen dituen faktore asko ditugu oraindik ere gure gizartean eta eskola kirola ez da horretan salbuespena, gure eskualdean eskola kirolean izena ematen duten nesken kopurua benetan txikia baita. Errealitate hau urtez urte errepikatzen delarik.\nGure taldean argi daukagu udalak egoera aldatzeko lan egin behar duela, jarrera aktiboa izan behar du, behingoz, hitzetik ekintzetara pasata. Zentzu honetan lehen pauso bezala, uztailean egindako kreditu aldaketan EH Bilduk egindako proposamena onartu zen. Proposamen horretan eskola kirolean neskek duten parte hartze txikiaren arrazoiak aztertzea eskatzen genuen, eta horri esker udalak ikerketa abiatuko du egoeraren diagnosi egokia egiteko.\nIkerketa horren emaitzekin udal gobernuari bere esku dagoen guztia egiteko eskatuko dio Irungo EH Bilduk, hau da, egoera bideratzeko hartu beharreko neurri guztiak har ditzala. Izan ere, udalari dagokio Irungo neska bakoitzak kirolaz gozatzeko aukera duela bermatzea, gure harrobia beraiekin landu behar baitugu.\nUrteetan luzatu den egoera aldatzeko benetako konpromisoa badu eta hori lortzeko buru-belarri lanean hasten bada, udal gobernuak Irungo EH Bilduren laguntza izango du. Sinetsita baikaude helburu hau lortzea ez dela soilik neskentzat onuragarria izango, gizarte bezala irabaziko dugu.


kritiken hemeroteka » Gerla zibila eta euskal literatura\n« Altxor txiki bat | Urdina eta keria »\nGogoz kontrako pausoak / Jose Azpiroz / Auspoa, 1989\nGerla zibila eta euskal literatura Gotzon Garate / Argia, 1996-04-14\nAspaldiko esaera da “ez da periarik, guztientzat txarra denik”. Gerla zibilak Euskal Herriari hondamendia ekarri zion. Euskaldun asko hil eta lurrak eta herriak txikitu ez ezik, euskal kulturari erro erroetan ukaldi gogorra jo zion.\nGerlak, ordea, euskal idazle bati baino gehiagori bere oroitzapenak idazteko gai ugari eman zion.\nGai gutxi izango dira euskal literaturan horren sarri jorratuak izan direnak. Kopuruaz denaz bezain batean, behintzat, gerla zibileko epopeia eta Ameriketara joan direnen epopeia dira gore elaberrietan azaltzen diren gai nagusiak.\nOraintxe buruan dauzkat Severo Altube, Javier Goitia, Ataño, Patxi Lazkano, Jose Azpiroz, Jose Maria Etxaburu, Mariano Ostolaiz, Inaki Alkain…\nHoriok guztiok eta bazterrean ahazturik utzi ditudan beste batzuk gerla hartu izan dute kontakizun.\nNeure aurrean, Jose Azpirozen “Gogoz kontrako pausoak” daukat. Lehenago horren “Arbol zarraren kimuak” irakurria nuen. Oso gustatu zitzaidan.\n“Gogoz kontrako pausoak” liburuan Azpirozek gerlan jasan zituen gorabeherak kontatzen dizkigu. Ongi kontatu ere. Gudua hasi, nazionalen taldean sartu eta gudua bukatu arteko gertakizunak.\nHiru dohain handi ikusten ditut liburu honetan. Euskara bikain bikaina. Irakurmina pizten duten pasadizoak aukeratzen jakitea. Gauzak kontatzeko zaulitasun eta dotoretasuna. Estilo ona. Berezkoak ditu Azpirozek idazle handiaren alderdiak.\nEsaldi labur ongi josiak. Sentimenduz gantzutuak, gainera sentimentukerian erori gabe. Bai ederki iradokia, adibidez, haur eta zaharrentzako oniritzia. Eta gerlan horren beharrezko den lagunarteko leialtasuna.\nErreportaien artean, goi goian ipini beharra dago “Gogoz kontrako pausoak”.


Azpilikueta aita-semeen “Atzo goizeko ipuiñak”, Eibarren 675. urteurrena ospatzeko — Eibarko Kultura Ondarea - Egoibarra.eus\nAzpilikueta aita-semeen “Atzo goizeko ipuiñak”, Eibarren 675. urteurrena ospatzeko\nGure historiaren parte diren pasadizoak eta istorioak modu umoretsu eta ludikoan ekarriko dituzte gogora.\nUrte amaiera arte, Jose Antonio Azpilikueta marrazkilariak eta haren seme Martinek biñeta bana egingo dute hilero Eibarko historiatik aukeratutako zenbait gertaera, pasadizo eta kontu hizpide hartuz, eta Ego Ibarraren webgunean jarriko dira ikusgai. Guztira 20 biñeta egingo dituzte, mende bakoitzeko bi, gutxi gorabehera, guztiak Eibarko euskaran.\nHerriaren historiaren parte diren gertaerak gogora ekartzeko, zeintzuk egokiago eibartarren umorea hain ondo manejatzen duten marrazkilariak baino.\n"Atzo goizeko ipuinak", Martin Azpilikueta\nGure historiaren pasarte horiek aukeratzeko, beste agiri batzuen artean, Javier Elorzaren Eibar: orígenes y evolución. Siglo XIV al XVI liburua, Nerea Aretaren Eibarko Efemeridiak. Kronika Historikua 1936rarte liburua eta Eibar aldizkaria erabiliko dira. Lehen biñetan, esaterako, Eibarko herriaren fundazioa (1346ko otsailaren 5a) kontatzen du J. A. Azpilikuetak bere erara, tartean Jaen, Alfontso XI.a, Villanueva, San Andres, Hiri Gutuna (Eibarko Efemeridiak, 56. orrialdea) eta koronabirusa ezin hobeto irudikatuz.\nBigarren biñetarako, Udal Artxiboak gordetzen duen agiririk zaharrena hartu du hizpide Martin Azpilikuetak. Alegia, 1409ko agiria (Eibar: orígenes y evolución, 369.-375. orrialdeak): Contrato suscrito entre el concejo de San Andrés de Eibar y los dueños de las caserías de Irure e Iralagoitia, sitas en Soraluze-Placencia de las Armas, por el pago de pechos y derramas concejiles. Itxura denez, eibartarrak eta plaentxiarrak autuan ibili ziren plaentxiarrek ordaindu barik erabiltzen zituztelako Eibarko hainbat terreno, larre eta baso. Azkenean Eibarko Kontzejuak, gauzak konpontze aldera, tratu bat egin zuen haiekin, nork zer erabil zezakeen erabakitzeko eta argi lagatzeko aurrerantzean zein izango ziren arauak.\nHala, XIV. mendean hasi eta gure egunetaraino, errepaso bat emango zaio herrian esanguratsuak izan diren gertaerei. Eta ez dira bakarrik aintzat hartuko letra larriko Historia osatzen duten gertakizunak, hala nola Fundazioaren Hiri Gutuna, frantsesek herriari su eman ziotenekoa edo Errepublikaren aldarrikapena; gogora ekarriko dira baita ere herri-barruko kontu txikiak, eguneroko pasadizoak, herriari bere izateko modua ematen diotenak.\nAzpilikueta aita-semeak, komikiz komiki eta umore tantanka, irribarre txiki bat ateratzen saiatuko dira gure 675. urteurrenean.


«Euskal Herria arlo guztietan euskaldun izan dadin, ezinbesteko lana da itzultzaileona» - Maxixatzen.eus\n«Euskal Herria arlo guztietan euskaldun izan dadin, ezinbesteko lana da itzultzaileona»\nMaxixatzen.eus 2018-12-06 09:55\nAitor Arruti eta Gema Lopez, liburutegian.\nGema Lopez (Azkoitia, 1989) eta Aitor Arruti (Urrestilla, 1968) euskara itzultzaileen eguneroko lana da jatorrizko testuak ondo ulertu eta denetariko testuak itzultzea, gaztelaniatik euskarara batez ere. Horrez gain, testuak zuzendu eta kudeatu ere egin behar izaten dituzte. Biek argi dute bokaziozko lana dutela: hizkuntzak maite dituzte, eta betitik garbi zuten horretara bideratu nahi zutela ibilbide profesionala. Maxixatzen aldizkaria ere biek zuzentzen dute borondatez tartean behin.\nNon lan egiten duzue?\nGema Lopez: Oraintsu arte etxetik lan egin izan dut itzulpengintzako enpresa batentzat, baina duela aste gutxi batzuetatik IVAPeko IZO Itzultzaile Zerbitzu Ofizialean hasi naiz, Eusko Jaurlaritzan.\nAitor Arruti: Etxean egiten dut lan, enkarguak etxean jaso eta etxetik bidaliz. Irakasle mundua utzi nuen euskara itzultzaile hasteko, aspalditik bainenbilen itzulpen lanak lanbide bihurtzeko gogoarekin. Horrela, gainera, semearen egunerokoaren zuzeneko ardura neuk hartzeko aukera dut.\nAintzat hartzen al da zuen lana?\nG.L: Ezetz esango nuke. Nahiko lan ikusezina da. Ondo itzulita dagoen horri ez diogu erreparatzen; besterik gabe asimilatzen dugu, horrelaxe sortu izan balitz bezala, baina zerbait gaizki itzulita ikusten edo entzuten badugu, aztoratu-edo egiten gara, eta segituan zabaltzen dira argazkiak eta.\nA.A: Euskal Herria arlo guztietan euskaldun izan dadin ezinbesteko lana da itzultzaileona, eta ez dut uste horren arabera baloratuta dagoenik.\nNolako baldintzetan daude oro har euskara itzultzaileak?\nG.L: Gehienak autonomo aritzen dira, bai euskara itzultzaileak bai beste hizkuntzetakoak, eta betikoa gertatzen da hor: bezeroak ahalik eta prezio merkeenean –eta ahal den azkarrena– jaso nahi izaten ditu testuak, eta, ondorioz, itzultzaileak behartuta daude prezio merkeetan lan egitera. Eta, jakina, itzulpenak ere hala moduzkoak izaten dira gero.\nZein hizkuntza da euskarara itzultzeko zailena?\nA.A: Izatez, hizkuntza bat ez da bestea baino zailagoa edo errazagoa, zeuk dakizunaren arabera izaten da hori. Gure kasuan, testuaren ezaugarriek gehiago markatzen dute zailtasuna, betiere baldin eta erabili beharreko hizkuntzak txukun ezagutzen badituzu.\nEuskaraz gain, beharrezkoa al da beste hizkuntzak menperatzea?\nG.L: Dudarik gabe, beharrezkoa da sorburuko hizkuntza menperatzea jatorrizko testua ulertzeko. Hala ere, inportanteena xede hizkuntza menperatzea da nire ustez; jatorrizkoa nola edo hala uler dezakezu, edo testua egin duenari galdetu zer esan nahi duen, baina zeure hizkuntza ondo ez badakizu, nekez egingo duzu testu txukunik.\nLan konplexurik egin al duzue?\nG.L: Konplexuena eta era berean diferenteena, ikus-entzunezko itzulpengintza beharbada. ETBrako marrazki bizidunak, telesailak eta halakoak itzultzen ibilia naiz, eta hori beste mundu bat da. Ahozko hizkera itzuli behar duzu modu natural batean, hartzaileei arrotz egin ez dakien eta aldi berean jatorrizkoari eutsiz. Marrazki bizidunetan esaterako, hitz joko mordoa egoten da eta hizkera oso kolokiala da; buruari eman eta sormena erabili behar duzu.\nZein da harro sentiarazten zaituzten itzulpen lana?\nA.A: Itzulitako hizkuntzan berezkoa dirudiena, itzulita dagoenik igartzen ez dena. Hori lortuz gero, gustura.\nKalitatezko itzulpenak egiteko zer behar du itzultzaile batek?\nG.L: Itzuliko duen hizkuntzan jantzita egotea. Ez da nahikoa hizkuntzaren arauak jakitea; horrez gain, idazten jakin behar da, esaldiaren orekari eusten, hizkuntzaren baliabideak aprobetxatzen.\nA.A: Itzultzeko erabiliko duzun hizkuntza zenbat eta hobeto ezagutu, orduan eta kalitate hobea izango du itzulpenak.\nItzultzeko asko al dago?\nG.L: Gure kasuan asko dago itzultzeko, bi hizkuntza ofizial dauzkagulako eta ofiziala den guztia bietan eman behar delako. Horretaz aparte, sortu ere askoz gehiago egiten da erdaraz. Hori euskarara itzultzen dugunon mesederako da, baina penagarria da egia esan; alderantziz beharko luke.\nZer itzuli nahiko zenukete gustura?\nG.L: Literatur itzulpenik ez dut sekula egin; gustura probatuko nuke neure burua horrelako lanen batean.\nA.A: Gogoko dudan lan literarioren bat, halakoren batean modua egokituko balitz.


Exekutagarria – Gizapedia\nEz nahastu autoexekutatu kontzeptuarekin.\nInformatikan, fitxategi exekutagarria edo, besterik gabe, exekutagarria ordenagailuak programa informatikotzat hartzen duen fitxategia da, eta beraz hura aktibatuta bere osotasunean exekutatzen hasten dena, erabiltzailearen bestelako eskuhartzerik gabe, baina aldi berean erabiltzailearentzat zuzeneko aplikazioa (testu prozesagailua, kalkulu orria, ...) ez dena. Fitxategi exkutagarriak izaten dira instalazio programak, behin klikatuta, osorik exekutatzen direnak. Exekutagarriak haien fitxategi izenek barnehartzen duten luzapenaren edo bestelako datuen bitartez (adibidez, .exe) esleitzen diote exekutagarri izaera.\nBeste hizkuntzetan: ingelesez, executable file; gaztelaniaz, fichero ejecutable.


Ipar Irlandako Biltzarra - Wikipedia, entziklopedia askea.\nIpar Irlandako Biltzarra (ingelesez Northern Ireland Assembly, irlanderaz Tionól Thuaisceart Éireann eta Ulsterko eskozieraz Norlin Airlan Assemblie) Irlandako Belfast hiriburu inguruan dagoen Stormont jauregian kokatzen den Ipar Irlandako legebiltzarra da.\nUnionista Independienteak (3)\n5 eserlekuko 18 barruti, Boto bakar tranferigarria erabiliz\n2017ko martxoaren 2an\nBelfast (Ipar Irlanda)\nLegebiltzar hau 1998ko Ostiral Santuko Hitzarmenaren ondorioz eta Erresuma Batua eta Irlandako Errepublikaren eskutik Ipar Irlandako Gobernuarekin batera ezarri zen, honela Ipar Irlandako unionisten eta nazionalisten artean osatutako biltzar legegile bat sortu asmoz.\nIpar Irlandako Biltzarra hainbat alditan desegina izan da, hauen artean denboraldi luzeena 2002ko urriaren 14tik 2007ko maiatzaren 7ra doana da. 2007an hauteskundeak ospatu eta 2007ko martxoaren 7an biltzarra berrezarri egin zen.\nIpar Irlandako Biltzarraren webgunea (Ingelesez)\nAzken aldaketa 13 otsaila 2022(e)an, 23:54(e)tan\nOrriaren azken aldaketa: 13 otsaila 2022, 23:54.


Montauk taldeak bere ibilbidea amaitutzat eman du — Gaztezulo\nMontauk taldeak bere ibilbidea amaitutzat eman du\nMontauk taldeak bere ibilbidea amaitutzat eman du Sei urteren ondoren agur esan du Gasteizko Montauk taldeak. https://www.gaztezulo.eus/albisteak/montauk-taldeak-bere-ibilbidea-amaitutzat-eman-du https://www.gaztezulo.eus/albisteak/montauk-taldeak-bere-ibilbidea-amaitutzat-eman-du/@@download/image/42440901_2328188237400844_4621469434236633088_o.jpg\nSei urteren ondoren agur esan du Gasteizko Montauk taldeak.\nEuren sare sozialetan eskegi duten mezu xume baten bitartez joan dira: Batzuetan muga batera iristen zara. Honaino iritsi da gurea. Orain muga berrien bila. Eskerrik asko. Zaratarik egin gabe, baina bi disko eder betirako musikazaleon gozamenerako utziz. Bilaketan lehen diskoa 2016an argitaratu zuten, baina batez ere 2018ko bigarren diskoarekin lortu zuten (Geruzak) musikazaleen arreta.\nEuren diskoa hau mezua bezain xumea da. Atmosfera bare eta ilunak igortzen ditu, minimalismoaren dotoreziaren erritmoetan. Kritikak oso ondo hartua izan zen gainera eta bazirudien taldearen ibilbide luzea aurreikusten zuen lana izango zela. Ez da hala izan ordea, atzo taldeak agur esan baitzuen. Eskerrik asko zuen musika guztiokin partekatzeagatik!


Balorazino sano ona, aurreikuspenak gainditu egin ditu 47. Durangoko Azokeak - bizkaie.biz\nBalorazino sano ona, aurreikuspenak gainditu egin ditu 47. Durangoko Azokeak\nNagore Ferreira Zamalloa\t2012-12-09 14:29 Kulturea\nPozik gagoz esanez, hasi dau 47. Durangoko Azokearen balorazinoa Nerea Mujika Gerediaga alkarteko buruak. Egun bat gitxiago izan arren, igaz baino bisitari gehiago euki ditu Azokeak. Aurtengo aurreikuspenak gainditu egin ditue.\nNerea Mujika Gerediaga alkarteko presidenteak eta Aiert Goenaga Durangoko Azokako zuzendariak emon dabe prentsaurrekoa Areto Nagusian.\n106.000 sartu-urten izan dira hiru egunetan (oraindino domekako daturik ez daukie, eta oso gustura dagoz antolatzaileak. Saltzaile eta argitaletxeen datuak be jaso ditue, eta horreek be pozik dagoz urte zail honetan, Mujikak adierazo dauenez. Azokako salmentak onak izan dirala esan deuskue. Aurreikuspenak gainditu egin ditue, ganeratu dau. Igaz hasitako estrategiak emoitza ona izan dau, hau da bidea, esan dabe.\nDurangoko Azokea duda barik euskal kulturgintzearen erreferente da, Gerediagako buruaren eretxiz. Argi geratu da, egoerea okerra izan arren, Azokea euskal kulturearen erreferentea dala.\nAiert Goenagak guneek balorazinoa eskaini dau. Gunerik barrienak finkatu egin dira, eta ganerakoak bide onea dagoz. Areto Nagusiak polito funzionau dau, baina egunen baten nahi baino erantzun txikiagoa izan dau.\nAhotseneak balorazino oso oso ona egin dau. Aurten, 22:00ak arte egon da zabalik gunea. Partaidetzea sekulakoa izan da, azpimarratu dau Goenagak. Irudienea aurton Landako barruan izan da. Erantzun bikaina euki dau. Durangoko Azokea uri-azoka bihurtzeko bidean, Irudienearen eremu naturala Zugaza zinema-aretoa izan litzatekela azaldu dau zuzendariak, baina momentuz pausuak apurka-apurka emoteko asmoa daukie antolatzaileek.\nSzenatokia gunearen balorazino positiboa egin dabe. Uri-azokearen esperimentua eta termometroa da, izan be Landakotik kanpo dago, San Agustin aretoan, hain zuzen be. Erantzun ona izan arren hobea euki leikela uste dau Goenagak.\nKabia euskal teknopaten komunidadea ederto ibili da egunotan, ganera proiektu batzuk Azokan bertan abiatu dira, berbarako, euskerazko wikipediaren elikatze masiboa.\nSaguganbara umeen txokoaren balorazinoa bikaina da. Jente asko ibili da, egunero, hemen be aurreikuspen guztiak ganditu doguz.\nAzokako Telebisteak 120.000 etxeetara ailegetea lortu dau, zuntz optikoari esker. Salto kuantitatibo eta kualitatibo garrantzitsua izan da, azaldu dau zuzendariak. Kultura konbidaduaren ganean be pozik dagoz antolatzaileak, ekarpen handia egin dabe.\nGaur itxiko ditu ateak Azokeak, eta ordutik aurrera datuak hotzeaneta trankil aztertuko ditue, hemendik aurrerakoak erabagiteko.